CELEX: 22015A0908(01)
Language: lt
Date: 1444608000000
Title: Europos Sąjungos ir Australinių tunų apsaugos komisijos (CCSBT) susitarimas pasikeičiant laiškais dėl Sąjungos narystės Australinių tunų apsaugos konvencijos išplėstinėje komisijoje

8.9.2015   
            
            
               LT
            
            
               Europos Sąjungos oficialusis leidinys
            
            
               L 234/3
            
         Europos Sąjungos ir Australinių tunų apsaugos komisijos (CCSBT)
   SUSITARIMAS
   pasikeičiant laiškais dėl Sąjungos narystės Australinių tunų apsaugos konvencijos išplėstinėje komisijoje
   Gerb. pone (-ia),
   man garbė priminti Rezoliuciją dėl Išplėstinės komisijos ir Išplėstinio mokslo komiteto įsteigimo (toliau – Rezoliucija) su pakeitimais, padarytais 2013 m. spalio mėn. vykusiame 20-ajame Australinių tunų apsaugos komisijos (CCSBT) susitikime.
   Rezoliucijos 6 dalyje nustatyta, kad bet kuri regioninė ekonominės integracijos organizacija, žuvininkystės arba kito sektoriaus subjektas, su kurių valstybės vėliava plaukiojantys laivai bet kuriuo metu per praėjusius trejus kalendorinius metus sužvejojo australinių tunų, gali CCSBT atsakingajam sekretoriui išreikšti norą tapti Išplėstinės komisijos ir Išplėstinio mokslo komiteto nariu. Tuo tikslu CCSBT atsakingasis sekretorius jos vardu pasikeis laiškais su tokios regioninės ekonominės integracijos organizacijos, žuvininkystės arba kito sektoriaus subjekto atstovu.
   Rezoliucijos 8 dalyje pakeitimų, susijusių su ES teise 2015–2017 metais naudotis 10 tonų kvota, nėra.
   Būčiau dėkingas, jeigu praneštumėte, kad gavote šį laišką, ir patvirtintumėte, kad šis laiškas ir Jūsų atsakymas sudaro CCSBT ir Europos Sąjungos susitarimą, pagal kurį, taikant minėtos Rezoliucijos nuostatas, Europos Sąjunga tampa CCSBT išplėstinės komisijos ir išplėstinio mokslo komiteto nare.
   ES norėtų išreikšti savo tvirtą įsipareigojimą toliau laikytis CCSBT konvencijos sąlygų ir Išplėstinės komisijos sprendimų.
   Šis susitarimas bus taikomas laikinai nuo kitos dienos po Jūsų atsakymo, kol Sąjunga praneš apie jo sudarymo procedūrų užbaigimą.
   Su didžia pagarba
   
      
         Europos Sąjungos vardu
      
   
   Gerb. pone (-ia),
   Man malonu pranešti, kad gavau Jūsų šios dienos laišką, kuriame rašoma:
   
      „Man garbė priminti Rezoliuciją dėl Išplėstinės komisijos ir Išplėstinio mokslo komiteto įsteigimo (toliau – Rezoliucija) su pakeitimais, padarytais 2013 m. spalio mėn. vykusiame 20-ajame Australinių tunų apsaugos komisijos (CCSBT) susitikime.
      Rezoliucijos 6 dalyje nustatyta, kad bet kuri regioninė ekonominės integracijos organizacija, žuvininkystės arba kito sektoriaus subjektas, su kurių valstybės vėliava plaukiojantys laivai bet kuriuo metu per praėjusius trejus kalendorinius metus sužvejojo australinių tunų, gali CCSBT atsakingajam sekretoriui išreikšti norą tapti Išplėstinės komisijos ir Išplėstinio mokslo komiteto nariu. Tuo tikslu CCSBT atsakingasis sekretorius jos vardu pasikeis laiškais su tokios regioninės ekonominės integracijos organizacijos, žuvininkystės arba kito sektoriaus subjekto atstovu.
      Rezoliucijos 8 dalyje pakeitimų, susijusių su ES teise 2015–2017 metais naudotis 10 tonų kvota, nėra.
      Būčiau dėkingas, jeigu praneštumėte, kad gavote šį laišką, ir patvirtintumėte, kad šis laiškas ir Jūsų atsakymas sudaro CCSBT ir Europos Sąjungos susitarimą, pagal kurį, taikant minėtos Rezoliucijos nuostatas, Europos Sąjunga tampa CCSBT išplėstinės komisijos ir išplėstinio mokslo komiteto nare.
      ES norėtų išreikšti savo tvirtą įsipareigojimą toliau laikytis CCSBT konvencijos sąlygų ir Išplėstinės komisijos sprendimų.
      Šis susitarimas bus taikomas laikinai nuo kitos dienos po Jūsų atsakymo, kol Sąjunga praneš apie jo sudarymo procedūrų užbaigimą.“.
   
   Man malonu patvirtinti, kad Jūsų laiškas ir šis atsakymas sudaro CCSBT ir Europos Sąjungos susitarimą, pagal kurį Europos Sąjunga tampa CCSBT Išplėstinės komisijos ir Išplėstinio mokslo komiteto nare.
   Su didžia pagarba
   
      
         CCSBT vardu